jeg er blevet påkørt bagfra i min bil. min forsikring vil kun dække reparation af min bil. kan det passe, at jeg selv skal anmelde min rygskade til den anden bilists forsikring? 
din bilforsikring dækker reparation af din bil. de penge kan dit forsikringsselskab kræve igen af den ansvarlige bilists forsikringsselskab.

din egen bilforsikring dækker aldrig skade på føreren og dermed heller ikke din rygskade. de er derfor ikke forpligtet til at hjælpe dig med at få den dækket af den ansvarlige bilists forsikringsselskab. men du kan have ret til at få erstatning for din rygskade fra den ansvarliges bilists forsikring. du skal dog selv anmelde skaden til forsikringsselskabet.

hvis du ikke ved, hvor den anden bilist er forsikret, så kontakt politiet eller dit forsikringsselskab. det bedste er altid at få nummerpladen på den anden bil, når ulykken sker. for du kan altid selv få oplyst hos skat, hvor bilen er forsikret.

har du brug for en advokat til at hjælpe dig med sagen, kan du ved alvorlig personskade have mulighed for at få dækket rimelige og nødvendige advokatudgifter fra den ansvarlige bilists forsikringsselskab.

